লুক ইস্ট পলিসি" (Look East Policy) 


"লুক ইস্ট পলিসি" (Look East 201০) হচ্ছে ভারতের একটি 
কৌশলগত ও অর্থনৈতিক নীতি, যা ১৯৯১ সালে প্ৰাক্তন প্রধানমন্ত্রী পি. 
ভি. নারসিমা রাও-এর আমলে চালু করা হয়েছিল। 


\ nN ১৯৯১ সালে ভারতে সংকট দেখা দেয় এবং 
PV. NARASIMHARAO | Rake Ee 
1994-95 এক নতুন দিশায় চালিত করতে ভারত সরকার 


সংস্কারমূলক পদক্ষেপ গ্রহণ করে। এর সঙ্গে দক্ষিণ-পূর্ব 
এশিয়ার উদীয়মান অর্থনীতির দিকে মনোযোগ দেওয়ার 
প্রয়োজনীয়তা তৈরি হয়, যা থেকে "লুক ইস্ট পলিসি" 
ধারণাটি উদ্ভৃত হয়। এই সময়ে, দক্ষিণ-পূর্ব এশিয়া দ্রুত 
অর্থনৈতিক উন্নয়নের পথে ছিল, আর ভারত চীনের 
ক্রমবর্ধমান প্রভাব মোকাবেলায় এই অঞ্চলের দেশগুলোর 
সাথে সম্পর্ক জোরদার করতে চেয়েছিল। এই নীতির মূল 
লক্ষ্য হলো দক্ষিণ-পূর্ব এশিয়া ও পূর্ব এশিয়ার দেশগুলোর 
সাথে ঘনিষ্ঠ সম্পর্ক স্থাপন করা এবং এ অঞ্চলে ভারতের 
কৌশলগত ও অর্থনৈতিক প্রভাব বিস্তার করা। 


এই নীতির গুরুত্বপূর্ণ কিছু দিক হলো: 


1. অর্থনৈতিক সহযোগিতা: দক্ষিণ-পূর্ব এশিয়ার দেশগুলোর সাথে বাণিজ্য ও বিনিয়োগ বৃদ্ধির মাধ্যমে অর্থনৈতিক 
সহযোগিতা বাড়ানো। এতে ভারত ও এই অঞ্চলের দেশগুলোর অর্থনৈতিক উন্নয়ন ও সমৃদ্ধি লাভের সুযোগ তৈরি 
হয়েছে। 

2. সাংস্কৃতিক বিনিময়: সাংস্কৃতিক সম্পর্ক বৃদ্ধি এবং পারস্পরিক সাংস্কৃতিক বিনিময়ের মাধ্যমে উভয় অঞ্চলের 
জনগণের মধ্যে সম্পর্ককে আরও গভীর করা। 

3. আসিয়ান-এর সাথে সম্পর্ক জোরদার: আসিয়ান (ASEAN) অর্থাৎ "Association of Southeast Asian 
Nations"-এর সাথে সম্পর্ক স্থাপন লুক ইস্ট পলিসির একটি বড় অগ্রাধিকার ছিল। ১৯৯২ সালে ভারত 
আসিয়ানের সাথে "Sectoral Dialogue Partner" হয়ে ওঠে এবং পরে "Full Dialogue Partner" হিসেবে 
যোগ দেয়। এরপর, ২০০২ সালে আসিয়ান-ভারত শীর্ষ সম্মেলন শুরু হয় যা প্রতিবছর অনুষ্ঠিত হয়। 

4. বহুপাক্ষিক ও দ্বিপাক্ষিক সম্পর্ক উন্নয়ন: ভারতের এই নীতি শুধুমাত্র দ্বিপাক্ষিক সম্পর্কের মধ্যে সীমাবদ্ধ ছিল না। 
এটি আসিয়ান-ইন্ডিয়া ফোরাম, ইস্ট এশিয়া সামিট (25), এবং বিমসটেক (BIMSTEC) এর মত বিভিন্ন 
অঞ্চলে সহযোগিতামূলক প্ল্যাটফর্মেও প্রভাব বিস্তার করতে শুরু করে। 


5. কৌশলগত ও প্রতিরক্ষাগত সহযোগিতা: দক্ষিণ-পূর্ব এশিয়ার দেশগুলোর সাথে সামরিক ও প্রতিরক্ষাগত সম্পর্কের 
উন্নয়নও এই নীতির একটি গুরত্বপূর্ণ দিক। বিশেষত, সামুদ্রিক নিরাপত্তা এবং চীনের ক্রমবর্ধমান সামরিক 
প্রভাব মোকাবেলার জন্য ভারত মালয়েশিয়া, সিঙ্গাপুর, ভিয়েতনাম এবং ইন্দোনেশিয়ার মতো দেশগুলোর সাথে 
প্রতিরক্ষা সহযোগিতা বাড়ায়। 

6. পূর্ব ভারতের উন্নয়ন ও সংযোগ: লুক ইস্ট পলিসি ভারতের উত্তর-পূর্ব অঞ্চলের উন্নয়নেও ভূমিকা রাখতে 
চেয়েছিল। ভারত-মিয়ানমার-থাইল্যান্ড করিডোর এবং ভারত-আসিয়ান যোগাযোগের মাধ্যমে এই অঞ্চলগুলোর 
মধ্যে অর্থনৈতিক ও সামাজিক সংযোগ বৃদ্ধি করা হয়েছে। 


আ্যাক্ট ইস্ট পলিসি: 


২০১৪ সালে প্রধানমন্ত্রী নরেন্দ্র মোদীর সরকার লুক ইস্ট পলিসিকে আরো বিস্তৃত করে "ত্যাক্ট ইস্ট পলিসি" নামে পরিচিত 
করেছে। তিনটি প্রাথমিক উদ্দেশ্যের রা 

মাধ্যমে এই নীতির পুনরুজ্জীবন 
ও দক্ষিণ-পূর্ব এশিয়া, বিশেষ করে 
আসিয়ানের মধ্যে বাণিজ্য, বিনিয়োগ 
ও সাংস্কৃতিক সম্পর্ক বৃদ্ধি করা। 
দ্বিতীয়ত, নীতিটিতে সুযোগ সৃষ্টি এবং 
ভারতের অস্থিতিশীল ও সংঘাত-প্রবণ 
উত্তর-পূর্ব অঞ্চলকে (এনইআর) 
স্থিতিশীল করার উপর জোর দেওয়া 
হয়েছে। তৃতীয়ত, প্রতিবেশী 
অর্থনৈতিক ও সামরিক শক্তির 
মোকাবিলা করার উদ্দেশ্যে নীতিটিতে দ্বিপাক্ষিক ভাবে এবং সমমনস্ক আসিয়ান দেশগুলির সঙ্গে সহযোগিতা করার কথা 
বলা হয়েছে। 


ত্যাক্ট ইস্ট পলিসি আরও গতিশীল পদক্ষেপ গ্রহণ এবং চীন ও অন্যান্য শক্তিশালী দেশগুলোর প্রভাব মোকাবেলার ওপর 
গুরুত্ব দেয়। এই নীতির মাধ্যমে ভারত এশিয়া-প্রশান্ত মহাসাগরীয় অঞ্চলে একটি গুরুত্বপূর্ণ এবং সক্রিয় ভূমিকা নিতে চায়, 
যা ভারতের আঞ্চলিক এবং বৈশ্বিক প্রভাব বাড়াতে সহায়ক। এই নতুন নীতির আওতায় ভারত মূলত যা অর্জন করতে 
চায় তার মধ্যে উল্লেখযোগ্য হল, ভারত-জাপান সম্পর্ক শক্তিশালীকরণ, অস্ট্রেলিয়া ও দক্ষিণ কোরিয়ার মতো দেশগুলোর 
সাথে সহযোগিতা বৃদ্ধি,মার্কিন যুক্তরাষ্ট্রের সাথে এশিয়া-প্যাসিফিক অঞ্চলে নিরাপত্তা সংক্রান্ত সহযোগিতা জোরদার করা। 


লুক ইস্ট পলিসি বা এক্ট ইস্ট পলিসি বাস্তবায়নে ভারতের সামনে বেশ কিছু বাধা ও চ্যালেঞ্জ রয়েছে। এর মধ্যে কয়েকটি 
উল্লেখযোগ্য: 


১. অবকাঠামোগত সীমাবদ্ধতা 


ভারতের উত্তর-পূর্বাঞ্চলের উন্নত অবকাঠামোর অভাব লুক ইস্ট পলিসির কার্যকরী বাস্তবায়নে একটি বড় বাধা। 
রাস্তা, রেলপথ ও যোগাযোগ ব্যবস্থার অভাব দক্ষিণ-পূর্ব এশিয়ার বাজারে প্রবেশকে কঠিন করে তোলে। 

মিয়ানমার, থাইল্যান্ড বা অন্যান্য আসিয়ান দেশগুলোর সাথে সরাসরি যোগাযোগ বাড়াতে অবকাঠামো 
উন্নয়নের প্রয়োজন, যা এখনও ধীরগতিতে চলছে। 


২. উত্তর-পূর্ব ভারতের নিরাপত্তা সমস্যা 


উত্তর-পূর্বের বিস্তীর্ণ অঞ্চল জুড়ে বিভিন্ন জনজাতির ভারত-রাষ্ট্রের প্রতি আনুগত্য হয় অনুপস্থিত অথবা শিথিল। 
ঞতিহাসিক ভাবে দিল্লিতে অবস্থিত সাম্রাজ্যের থেকে স্বাতন্ত্র্য বজায় রাখার সাথে সাথে স্বাধীনতা-উত্তর সময়কালে 
দিল্লি-কেন্ড্রিক ব্যর্থ উন্নয়ন-নীতি এবং দমন-নীতির যুগপৎ প্রয়োগ, রাষ্ট্রের সঙ্গে একাত্মবোধ অভাবের অন্যতম 
কারণ। 

ভারতের উত্তর-পূর্বাঞ্চল বিচ্ছিন্নতাবাদী ও সন্ত্রাসী কার্যক্রম লুক ইস্ট পলিসি বাস্তবায়নে চ্যালেঞ্জ তৈরি করে। এ 
অঞ্চলে সংঘাত ও অস্থিতিশীলতার কারণে দক্ষিণ-পূর্ব এশিয়ার সাথে সুসম্পর্ক প্রতিষ্ঠা কঠিন হয়ে পড়ে। 

‘লুক ইস্ট পলিসি'তে উত্তরপূর্বের রাজ্য সরকারগুলির ভূমিকা প্রায় অদৃশ্য, যা নীতির মানের ওপর প্রত্যক্ষ ভাবে 
প্রভাব ফেলে। যেমন প্রাকৃতিক সৌন্দর্যে পরিপূর্ণ এই অঞ্চলে পর্যটন বাণিজ্যের সুবিশাল সম্ভাবনা থাকা সত্বেও ‘লুক 
ইস্ট পলিসি' নীতি খসড়াতে পর্যটনের বিশেষ উল্লেখ নেই। 

মণিপুরে চলমান হিংসা ভারত-মায়ানমার সীমান্তে সংযোগ পথের উপর নেতিবাচক প্রভাব ফেলেছে, যা 
অংশীদারদের উত্তর-পূর্ব ভারতে বিনিয়োগে নিরুৎসাহিত করছে। 


৩. চীনের প্রভাব 


দক্ষিণ-পূর্ব এশিয়ায় চীনের প্রভাব ও অর্থনৈতিক প্রভাব খুবই শক্তিশালী। চীন ইতোমধ্যে এই অঞ্চলের অনেক 
দেশের সাথে ঘনিষ্ঠ অর্থনৈতিক ও কৌশলগত সম্পর্ক গড়ে তুলেছে। ফলে ভারত তার প্রভাব বাড়াতে গেলে প্রায়ই 
চীনের প্রতিযোগিতার মুখোমুখি হয়। 

চীন “বেল্ট আান্ড রোড ইনিশিয়েটিভ" (811) এর মাধ্যমে দক্ষিণ-পূর্ব এশিয়ার বিভিন্ন দেশে ব্যাপক বিনিয়োগ 
করেছে, যা ভারতের জন্য নতুন অর্থনৈতিক ও কৌশলগত চ্যালেঞ্জ তৈরি করে। 

চিনের চিন-মায়ানমার অর্থনৈতিক করিডোর প্রতিষ্ঠা এবং সম্প্রতি বঙ্গোপসাগরে মায়ানমারের কোকো দ্বীপে 
নজরদারি সুবিধা স্থাপন ভারতের কৌশলগত অস্বস্তিকে উস্কে দিয়েছে। এর পাশাপাশি বিদেশি প্রত্যক্ষ বিনিয়োগের 
প্রধান উত্স হিসাবে চিনের উত্থান এবং মায়ানমারের বৃহত্তম বাণিজ্যিক অংশীদার হিসাবে চিনের অগ্রণী অবস্থান 
উদ্বেগ সৃষ্টি করেছে। 


৪. বাণিজ্যিক বাধা 


ভারত-আসিয়ান মুক্ত বাণিজ্য চুক্তি থাকা সত্বেও উভয় অঞ্চলের মধ্যে বেশ কিছু ট্যারিফ এবং নন-ট্যারিফ বাধা 
বিদ্যমান। ভারতের কিছু শিল্প, যেমন কৃষি ও ক্ষুদ্র শিল্প, আসিয়ান দেশগুলোর সাথে বাণিজ্য বাড়াতে বাণিজ্য 
প্রতিযোগিতার চাপে পড়ে। উপরক্ত, মুদ্রাস্ফীতি, বাণিজ্য ঘাটতি এবং করপোরেট করের মত অর্থনৈতিক 
চ্যালেঞ্জগুলো বাণিজ্য বৃদ্ধিতে বাধা সৃষ্টি করে। 


৫. সাংস্কৃতিক ও সামাজিক পার্থক্য 


ভারতের সাথে দক্ষিণ-পূর্ব এশিয়ার দেশগুলোর সাংস্কৃতিক ও সামাজিক পার্থক্য কিছুটা হলেও যোগাযোগ ও 
সহযোগিতায় বাধা সৃষ্টি করে। উদাহরণস্বরূপ, ভাষার পার্থক্য ও ব্যবসায়িক মানসিকতার ভিন্নতা অর্থনৈতিক 
সম্পর্ক উন্নয়নে সমস্যা সৃষ্টি করতে পারে। 


৬. আন্তর্জাতিক কৌশলগত জটিলতা 


দক্ষিণ-পূর্ব এশিয়া একটি অত্যন্ত কৌশলগতভাবে সংবেদনশীল এলাকা, যেখানে চীন, যুক্তরাষ্ট্র, জাপান, এবং 
অস্ট্রেলিয়া সহ বিভিন্ন দেশের কৌশলগত স্বার্থ রয়েছে। এই আন্তর্জাতিক প্রতিযোগিতার ফলে ভারতের জন্য 
স্বাধীনভাবে সিদ্ধান্ত নেওয়া এবং এ অঞ্চলে তার প্রভাব বাড়ানো চ্যালেঞ্জ হয়ে দাঁড়ায়। 


৭. রাজনৈতিক অস্থিরতা এবং আঞ্চলিক সমস্যা 


মিয়ানমার, থাইল্যান্ড, এবং অন্যান্য আসিয়ান দেশগুলোর রাজনৈতিক অস্থিরতা এবং অভ্যন্তরীণ সংকট লুক 
ইস্ট পলিসির কার্যকর বাস্তবায়নে বাধা সৃষ্টি করে। এ অঞ্চলের দেশের অভ্যন্তরীণ সমস্যাগুলোর কারণে 
দীর্ঘমেয়াদী সম্পর্ক গড়ে তোলা কঠিন হয়। 
* মিয়ানমার ও বাংলাদেশের সীমান্তে অবৈধ অভিবাসন, চোরাচালান এবং সন্ত্রাসবাদ সমস্যাগুলিও উল্লেখযোগ্য 
বাধা হিসেবে বিবেচিত হয়। 
৬ ELD Ele LSE CLG LL Ly ২০২১ সালের সামরিক অভ্যুত্থান 
বং বর্তমান সংঘর্ষ ভারতের লুক ইস্ট পলিসির উদ্দেশ্য অর্জনে বাধা দিচ্ছে। 


৮. আর্থিক সীমাবদ্ধতা 


অবকাঠামো উন্নয়ন এবং প্রতিরক্ষা সম্পর্ক শক্তিশালী করতে ভারতের বড় আকারের বিনিয়োগের প্রয়োজন। 
তবে, ভারতের নিজস্ব অর্থনৈতিক সীমাবদ্ধতা এবং উত্তর-পূর্ব ভারতের উন্নয়ন প্রয়োজনের কারণে এই বিনিয়োগ 
করা কঠিন হয়ে পড়ে। এছাড়াও দূর্ণীতির কারণে বরাদ্ধ অর্থও সঠিকভাবে কাজে লাগানো যায় না। 


৯. প্রশাসনিক চ্যালেঞ্জ এবং আমলাতান্ত্রিক জটিলতা 


* ভারত ও আসিয়ান দেশগুলোর মধ্যে প্রশাসনিক কাঠামোতে বিভিন্নতা এবং জটিল আমলাতান্ত্রিক প্রক্রিয়া 
সম্পর্কের উন্নয়নে ধীরগতি সৃষ্টি করে। পররাষ্ট্রনীতিতে ভারতের একচোখা নীতিও নানাক্ষেত্রে জটিলতা বৃদ্ধি 
করে। 

